**LATVIJAS REPUBLIKAS MINISTRU KABINETS**

2021. gada Noteikumi Nr.

Rīgā (prot. Nr.   .§)

**“Noteikumi par valsts nodevu par atļaujas izsniegšanu A vai B kategorijas piesārņojošai darbībai, atļaujas nosacījumu pārskatīšanu, kā arī valsts nodevas maksāšanas kārtību un atvieglojumiem”**

*Izdoti saskaņā ar Piesārņojuma likuma 28.2 pantu*

1. Noteikumi nosaka valsts nodevas apmēru par atļaujas izsniegšanu A vai B kategorijas piesārņojošai darbībai, atļaujas nosacījumu pārskatīšanu, kā arī valsts nodevas maksāšanas kārtību un atvieglojumus.

2. Valsts nodevas apmērs par atļaujas izsniegšanu A kategorijas piesārņojošai darbībai ir 855,00 *euro*.

3. Valsts nodevas apmērs par A kategorijas piesārņojošās darbības atļaujas pārskatīšanu ir 640,00 *euro*.

4. Valsts nodevas apmērs par atļaujas izsniegšanu B kategorijas piesārņojošai darbībai ir 490,00 *euro*.

5. Valsts nodevas apmērs par B kategorijas piesārņojošās darbības atļaujas pārskatīšanu ir 370,00 *euro*.

6. Ja, pārskatot atļaujas nosacījumus, tiek mainīta piesārņojošās darbības kategorija, valsts nodevas apmēru nosaka atbilstoši šo noteikumu 2. vai 4. punktā minētajam nodevas apmēram atkarībā no plānotās piesārņojošās darbības kategorijas.

7. Valsts nodevu A vai B kategorijas piesārņojošas darbības atļaujas saņemšanai vai A vai B kategorijas piesārņojošas darbības atļaujas nosacījumu pārskatīšanai maksā pirms iesnieguma iesniegšanas.

8. Valsts nodevu maksā, izmantojot bezskaidras naudas norēķinu, vienā no šādiem veidiem:

8.1. ar tādas maksājumu iestādes starpniecību, kurai ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē. Iesniedzot iesniegumu Valsts vides dienesta informācijas sistēmā, norāda datus par veikto nodevas maksājumu;

8.2. izmantojot tiešsaistes maksājuma pakalpojumu Valsts vides dienesta informācijas sistēmā.

9. Valsts nodevu ieskaita valsts pamatbudžetā.

10. Operatoram valsts nodeva nav jāmaksā:

10.1. ja iekārtas operators ir reģistrēts vides pārvaldības un audita sistēmā (*EMAS*);

10.2. ja atļaujā tiek ierosināti un izdarīti grozījumi, kas nav saistīti ar atļaujas nosacījumu pārskatīšanu A vai B kategorijas piesārņojošai darbībai.

11. Atzīt par spēku zaudējušiem Ministru kabineta 2011. gada 30. augusta noteikumus Nr. 666 “Noteikumi par valsts nodevu par atļaujas izsniegšanu A vai B kategorijas piesārņojošai darbībai, atļaujas nosacījumu pārskatīšanu, kā arī valsts nodevas maksāšanas kārtību un atvieglojumiem” (Latvijas Vēstnesis, 2011, 137. nr.; 2013, 174. nr.).

Noteikumi stājas spēkā 2022. gada 1. janvārī.

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs