**LATVIJAS REPUBLIKAS MINISTRU KABINETS**

2021. gada Noteikumi Nr.

Rīgā (prot. Nr.   .§)

**Grozījumi Ministru kabineta 2015. gada 27. janvāra noteikumos Nr. 30 “Kārtība, kādā Valsts vides dienests izdod tehniskos noteikumus paredzētajai darbībai”**

*Izdoti saskaņā ar likuma “Par ietekmes uz vidi novērtējumu”   
13. panta trešo, ceturto un piekto daļu*

Izdarīt Ministru kabineta 2015. gada 27. janvāra noteikumos Nr. 30 “Kārtība, kādā Valsts vides dienests izdod tehniskos noteikumus paredzētajai darbībai” (Latvijas Vēstnesis, 2015, 20. nr., 253. nr.; 2016, 251. nr.) šādus grozījumus:

1. Papildināt noteikumu 1.5. apakšpunktu aiz vārda “izsniegšanu” ar vārdiem “grozīšanu, atteikumu izsniegt vides aizsardzības tehniskos noteikumus vai atzinumu, ka tehniskie noteikumi darbībai nav nepieciešami”.

2. Izteikt III1. nodaļas nosaukumu šādā redakcijā:

**“III1. Valsts nodeva par vides aizsardzības tehniskajiem noteikumiem”.**

3. Izteikt 30.1 punktu šādā redakcijā:

“30.1 Valsts nodeva par vides aizsardzības tehniskajiem noteikumiem ir šāda:

30.1 1. par vides aizsardzības tehnisko noteikumu izsniegšanu – 150,00 *euro*;

30.1 2. par vides aizsardzības tehnisko noteikumu grozīšanu – 75,00 *euro;*

30.13. par atteikumu izsniegt vides aizsardzības tehniskos noteikumus – 112,50 *euro*;

30.14. par atzinumu, ka vides aizsardzības tehniskie noteikumi darbībai nav nepieciešami, izsniegšanu - 75,00 *euro*”.

4. Izteikt 30.3 un 30.4 punktu šādā redakcijā:

“30.3 Valsts nodevu par vides aizsardzības tehniskajiem noteikumiem maksā pirms iesnieguma iesniegšanas.

30.4 Valsts nodevu par vides aizsardzības tehniskajiem noteikumiem maksā, izmantojot bezskaidras naudas norēķinu, vienā no šādiem veidiem:

30.4 1. ar tādas maksājumu iestādes starpniecību, kurai ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē. Iesniedzot iesniegumu dienesta informācijas sistēmā, norāda datus par veikto nodevas maksājumu;

30.4 2. izmantojot tiešsaistes maksājuma pakalpojumu dienesta informācijas sistēmā.”

5. Izteikt 30.7punktu šādā redakcijā:

“30.7 Valsts nodeva tiek atmaksāta, ja dienests konstatē, ka valsts nodeva nav piemērojama, jo neatbilst noteikumu 30.1 punktā noteiktajiem valsts nodevu objektiem.”

6. Svītrot 30.8 punktu.

7. Noteikumu projekts stājas spēkā 2022. gada 1. janvārī.

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs