**LATVIJAS REPUBLIKAS MINISTRU KABINETS**

2021. gada Noteikumi Nr.

Rīgā (prot. Nr.   .§)

**Grozījumi Ministru kabineta 2011. gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību”**

*Izdoti saskaņā ar Atkritumu apsaimniekošanas likuma*

*12. panta otrās daļas 1., 2., 3. un 6. punktu, trešo daļu un*

*12.1 panta pirmo, 1.1 un ceturto daļu*

Izdarīt Ministru kabineta 2011. gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību” (Latvijas Vēstnesis, 2011, 146. nr.; 2013, 174. nr.; 2015, 210. nr., 247. nr.; 2018, 142. nr.) šādus grozījumus:

1. Papildināt norādi, uz kāda likuma pamata noteikumi izdoti, aiz vārda “pirmo” ar skaitli “1.1”.

2. Papildināt noteikumu 1.6. apakšpunktā aiz vārda “izsniegšanu” ar vārdiem “grozīšanu, atkritumu tirgotāja vai atkritumu apsaimniekošanas starpnieka reģistrāciju, reģistrācijas grozīšanu”.

3. Izteikt 4. punkta ievaddaļu šādā redakcijā:

“4. Atkritumu apsaimniekotājs pirms attiecīgās darbības uzsākšanas atkritumu savākšanas, pārvadāšanas, pārkraušanas, šķirošanas vai uzglabāšanas atļaujas saņemšanai vai pirms atkritumu savākšanas, pārvadāšanas, pārkraušanas, šķirošanas vai uzglabāšanas atļaujas derīguma termiņa beigām iesniedz dienestā iesniegumu elektroniski, pēc reģistrēšanās aizpildot informāciju tiešsaistes režīmā dienesta informācijas sistēmā. Iesniegumā sniedz šādu informāciju:”.

4. Izteikt 8.1 punkta ievaddaļu šādā redakcijā:

“8.1 Atkritumu apsaimniekotājs pirms slēgtas vai rekultivētas atkritumu izgāztuves atrakšanas un tajā esošo atkritumu pāršķirošanas iesniedz dienestā iesniegumu elektroniski, pēc reģistrēšanās aizpildot informāciju tiešsaistes režīmā dienesta informācijas sistēmā, rekultivētas atkritumu izgāztuves atrakšanas un tajā esošo atkritumu pāršķirošanas atļaujas saņemšanai. Iesniegumā sniedz šādu informāciju:”.

5. Izteikt II.2 nodaļas nosaukumu šādā redakcijā:

**“II.2 Atļaujas izsniegšanas kārtība, nodevas apmērs par atļaujas izsniegšanu, grozīšanu, atkritumu tirgotāja vai atkritumu apsaimniekošanas starpnieka reģistrāciju, reģistrācijas grozīšanu un tās maksāšanas kārtība”.**

6. Izteikt 20. un 21. punktu šādā redakcijā:

“20. Atkritumu apsaimniekotājs valsts nodevu par atļaujas izsniegšanu, grozīšanu, atkritumu tirgotāja vai atkritumu apsaimniekošanas starpnieka reģistrāciju, reģistrācijas grozīšanu maksā pirms iesnieguma iesniegšanas, izmantojot bezskaidras naudas norēķinu, vienā no šādiem veidiem:

20.1. ar tādas maksājumu iestādes starpniecību, kurai ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē. Iesniedzot iesniegumu dienesta informācijas sistēmā, norāda datus par veikto nodevas maksājumu;

20.2. izmantojot tiešsaistes maksājuma pakalpojumu dienesta informācijas sistēmā.

21. Valsts nodevu par atļaujas izsniegšanu maksā šādā apmērā:

21.1. par atļauju atkritumu savākšanai vai atkritumu savākšanai un pārvadāšanai atbilstoši šo noteikumu 3.1. apakšpunktam – 140,00 *euro*;

21.2. par atļauju atkritumu pārkraušanai un uzglabāšanai – 140,00 *euro*;

21.3. par atļauju atkritumu šķirošanai un uzglabāšanai – 140,00 *euro*;

21.4. par atļauju atkritumu uzglabāšanai – 140,00 *euro*;

21.5. par atļauju atkritumu pārvadāšanai – 140,00 *euro*;

21.6. par atļauju slēgtas vai rekultivētas atkritumu izgāztuves atrakšanai un atkritumu pāršķirošanai – 350 *euro*;”.

7. Papildināt noteikumus ar 21.1 un 21.2 punktu šādā redakcijā:

“21.1 Valsts nodeva par atkritumu tirgotāja vai atkritumu apsaimniekošanas starpnieka reģistrāciju ir 70,00 *euro*.

21.2 Ja reģistrācijā vai atļaujā tās saņēmējs izdara grozījumus pēc savas iniciatīvas, tam jāmaksā 50 % no šajos noteikumos noteiktās valsts nodevas apmēra.”.

8. Izteikt 22. un 23. punktu šādā redakcijā:

“22. Valsts nodevas apmērs par atļaujas izsniegšanu, kurā iekļautas divas šo noteikumu 21. punkta dažādos apakšpunktos minētās darbības (izņemot 21.6. apakšpunktā minēto darbību), ir 210,00 *euro*.

23. Valsts nodevas apmērs par atļaujas izsniegšanu, kurā iekļautas trīs (vai vairāk) šo noteikumu 21. punkta dažādos apakšpunktos minētās darbības (izņemot 21.6. apakšpunktā minēto darbību), ir 280,00 *euro*.”.

9. Izteikt 37.2punktu šādā redakcijā:

“37.2 Atkritumu tirgotājs vai atkritumu apsaimniekošanas starpnieks šo noteikumu 37.1 punktā minēto iesniegumu un šo noteikumu 37.10 punktā minēto informāciju dienestam iesniedz elektroniski, pēc reģistrēšanās aizpildot informāciju tiešsaistes režīmā dienesta informācijas sistēmā.”.

10. Noteikumi stājas spēkā 2022. gada 1. janvārī.

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs